b"\n_START_ARTICLE_\nKoreas \xc3\xa5tte provinser\n_START_SECTION_\nF\xc3\xb8r 1895\n_START_PARAGRAPH_\nI 1413 (det 13. \xc3\xa5ret Kong Taejong regjerte), ble den nord\xc3\xb8stre grensa til Korea utvidet til elva Tumen. Landet ble reorganisert til \xc3\xa5tte provinser: Chungcheong, _NEWLINE_Gangwon, Gyeonggi, Gyeongsang, Jeolla, P'unghae (endret navn til Hwanghae i 1417), P'y\xc5\x8fngan, og Y\xc5\x8fnggil (endret navn til Hamgy\xc5\x8fng i 1509).\n_START_SECTION_\n1895-1896\n_START_PARAGRAPH_\nDe neste 500 \xc3\xa5rene forble dette den administrative inndelingen av landet, bare med mindre endringer. I det 32. \xc3\xa5ret Kong Gojong regjerte, ble dette systemet avviklet 26. mai 1896, i en reform senere kjent som Gaboreformen. Den delte landet inn i 26 distrikter som fikk navn etter byen eller fylket som ble distriktets hovedstad._NEWLINE_(Hvert distrikt i lista nedenfor lenker til provinsen der distriktet ble fradelt fra.):_NEWLINE_Andong, Chuncheon, Chungju, Daegu, Dongnae, Gangneung, Gongju, Haeju, Hamh\xc5\xadng, Hanseong, Hongju, Incheon, Jeju, Jeonju, Jinju, Kaes\xc5\x8fng, Kanggye, Kapsan, _NEWLINE_Ky\xc5\x8fngs\xc5\x8fng, Naju, Namwon, P'y\xc5\x8fngyang, \xc5\xaciju\n_START_SECTION_\n1896\n_START_PARAGRAPH_\nDet nye systemet med distrikter varte imidlertid ikke lenge. 4. august 1896 ble de \xc3\xa5tte tidligere provinsene gjenopprettet, men fem av dem (Chungcheong, Gyeongsang, Jeolla, Hamgy\xc5\x8fng og P'y\xc5\x8fngan) ble delt i en nordlig og en s\xc3\xb8rlig del, slik at det tilsammen ble 13 provinser. Denne strukturen eksisterer mer eller mindre den dag i dag, og overlevde b\xc3\xa5de det koreanske riket (1897\xe2\x80\x931910) og den japanske koloniseringen (1910\xe2\x80\x931945). Siden slutten av den andre verdenskrig og delingen av Korea i 1945 er det gjort enkelte omorganiseringer b\xc3\xa5de i S\xc3\xb8r- og Nord-Korea, i form av etableringen av st\xc3\xb8rre byer som selvstyrte omr\xc3\xa5der p\xc3\xa5 lik linje med provinser, samt etableringen av noen f\xc3\xa5 nye provinser.\n_START_SECTION_\nKulturell betydning\n_START_PARAGRAPH_\nGrensene til de \xc3\xa5tte opprinnelige provinsene fulgte stort sett geografiske grenser som fjellkjeder, elver og andre naturlige barrierer og ble derfor ogs\xc3\xa5 de naturlige grensene til de koreanske dialektene og kulturelle forskjeller. Fordi de administrative grensene samsvarte med den virkelige verden har de opprinnelige grensene og navnene til provinsene overlevd i en eller annen form._NEWLINE_Et eksempel p\xc3\xa5 dette er rivaliseringen mellom innbyggere i Gyeongsang og Jeolla, som ogs\xc3\xa5 representerer sentrum for to av Koreas historiske riker, henholdsvis Silla og Baekje. Mange av de eldste provinsene hadde sine egne regionale navn om seg selv, de mest kjente som fremdeles er i bruk er Honam, Yeongdong og Yeongnam.\n_START_SECTION_\nNavn\n_START_PARAGRAPH_\nMed unntak av Gyeonggi (se note 2 under), tok hver provins sitt navn av Hanjategnet (Sino-koreanske tegn) for provinsens to viktigste byer. Se tabellen under.\n_START_SECTION_\nNoter\n_START_PARAGRAPH_\n1. Uttales \xc2\xabHo-suh\xc2\xbb ikke \xc2\xabHo-zay-oh\xc2\xbb som stavem\xc3\xa5ten antyder._NEWLINE_2. \xc2\xabGwandong\xc2\xbb er navnet p\xc3\xa5 hele regionen, mens \xc2\xabYeongseo\xc2\xbb viser til den vestlige delen av provinsen, og \xc2\xabYeongdong\xc2\xbb den \xc3\xb8stlige. \xc2\xabYeongdong\xc2\xbb brukes oftest, s\xc3\xa6rlig med tanke p\xc3\xa5 jernbane og veiforbindelser som krysser Gangwon, og knytter Seoul til Yeongdong._NEWLINE_3. Provinsens navn betyr bokstavelig talt \xc2\xabomr\xc3\xa5de innenfor 500-li (200-km) radius\xc2\xbb (gi; \xe7\x95\xbf) fra hovedstaden (Gyeong; \xe4\xba\xac), eller den kongelige hovedstaden Hanseong (dagens Seoul). Regionens navn \xc2\xabGijeon\xc2\xbb er ikke i bruk. Dagens term \xc2\xabSudogwon\xc2\xbb (hovedstadsregionen) brukes for \xc3\xa5 beskrive Seoul-Incheonomr\xc3\xa5det og den delen av Gyeonggiprovinsen som utgj\xc3\xb8r det urbane hovedstadsomr\xc3\xa5det._NEWLINE_4. \xc2\xabKwanbuk\xc2\xbb ble brukt for dels \xc3\xa5 beskrive provinsen som helhet, dels den nordlige delen. \xc2\xabKwannam\xc2\xbb brukes for \xc3\xa5 omtale den s\xc3\xb8rlige delen av provinsen._NEWLINE_5. Dagens deling av provinsen i Nord og S\xc3\xb8r skjedde i 1954._NEWLINE_6. \xc2\xabN\xc2\xbb i \xc2\xabNaju\xc2\xbb er uttalt \xc2\xabl\xc2\xbb n\xc3\xa5r den kommer etter en annen konsonant; \xc2\xabn\xc2\xbb i \xc2\xabJeon\xc2\xbb i ordet \xc2\xabJeonju\xc2\xbb blir derfor endret til en \xc2\xabl\xc2\xbb-lyd._NEWLINE_7. Jejudialekten benyttes p\xc3\xa5 Jeju\xc3\xb8ya, som ble egen provins i 1946."